**»BRALNA PLAŽA«, 13. 9. 2019 V OŠ KIDRIČEVO**

Učenci od 6. do 9. razreda so letos že drugič ob Nacionalnem mesecu skupnega branja uživali na »bralni plaži« na zelenicah naše šole. Povedali so naslednje:

**6. A-RAZRED**

Bral sem knjigo Sara, ki mi je zelo všeč. Knjiga pripoveduje o desetletni deklici, ki hoče biti vedno sama. Upam, da se bralna plaža še kdaj ponovi.

**Filip Vidovič**

Knjiga govori o fantu Gregu, njegovi družini in prijateljih. Grega je po cele dneve sedel pred televizorjem, zato je njegova mama priredila bralni krožek Branje je zabavno. Grega je povabil vse svoje prijatelje …

**Sara Kozoderc**

Brala sem Avtobus ob treh in všeč mi je takšen način učenja.

**Marijana Topolovec**

Bilo je super, ker smo odšli ven in je bila popolna tišina.

**Rene Zorko**

Brala sem Lola polni časopisne strani. Bilo je zanimivo in namestila sem se tako, da sem lepo brala knjigo.

**Sara Jambriško**

Veselim se še takšnega dne, brala sem knjigo Lukec in njegov škorec.

**Urška Kerin**

Prebrala sem dvajset strani in se veliko naučila iz knjige.

**Anida Alji**

Ulegel sem se in začel brati knjigo Skrivnostni ferari. Na žalost je trajalo le eno uro. Upam, da se bo ta dan ponovil.

**Manuel Kronvogel**

Bila mi je všeč narava in tudi knjiga, ki sem jo brala.

**Maruša Mlakar**

Na bralni plaži sem se imel super. Bral sem Beowulfa. Med branjem sem se zatopil v knjigo, ki ima tudi strašne dele in zato sem še raje bral.

**Klemen Šprah**

Bralno plažo sem doživela prvič. V paru sem bila s Saro, ki mi je prebrale nekatere dele iz svoje knjige. Imela je zabavno vsebino, zato sva se smejali.

**Elizabeta Liza Muršec**

Na plaži sem brala eno izmed knjig iz zbirke Lola, in sicer Aplavz za Lolo. Knjiga govori o Lolinih sanjah, o karieri slavne igralke … Ta dan mi je bil res všeč.

**Zoja Kaučevič**

**7. A-RAZRED**

V petek, 13. 9. 2019, smo doživeli najboljšo uro slovenščine. Pri uri smo šli ven in brali svojo knjigo. Preden smo se popeljali v svet knjig, nam je učiteljica zaželela prijetno branje. Ure je bilo prehitro konec. Ta ura mi je bila zelo všeč, saj me branje veseli in me tolaži, ko sem žalostna. Če se ti zgodi kaj hudega, nikar ne joči, vzemi knjigo v roke in beri.

**Neja Majcenovič**

Iz omaric smo vzeli čevlje in brisače, se namestili zunaj in vsak učenec je začel brati svojo knjigo. Ob branju zunaj smo zelo uživali, rahlo je pihljal veter.

Brala sem knjigo z naslovom Ljubezen ali ples, bila je zelo zanimiva, saj govori o punci, ki je stara osemnajst let in obožuje ples. Nekega dne pa jo lep fant povabi na zmenek …

**Laura Lupinšek**

Bilo mi je zelo zabavno, ker smo bili v naravi in brali zanimive knjige. Jaz sem si izbral knjigo Pojdi z mano. Po skupinah smo se ulegli v travo. Še kdaj bi namesto pouka bral »na plaži«.

**Niko Kozoderc Cvetko**

Bralna plaža je bila super, počutila sem se, kot da sem tam. Brala sem knjigo za bralno značko Kazan, volčji pes. Prebrala sem kar nekaj strani. Ostala sem pri tretjem poglavju. V začetku se je Kazan spopadel z velikim risom, kasneje, po dvoboju, je Kazan negibno ležal pod skalo. Naenkrat ga je po hudi uri našel gospodar in kot strela z jasnega se je zbudil. Gospodar ga je odpeljal domov. Ko si je pes opomogel so se z gospodarjem in njegovo zaročenko odpravili na dolgo pot proti severu.

**Tija Tamše**

Branje zunaj »na plaži« je bilo zanimivo, sicer nerada berem, a našla sem sebi najljubšo knjigo z naslovom After. Prebrati moram še dve nadaljevanji. Moja knjiga govori predvsem o ljubezenski zgodbi. Najboljša knjiga, ki sem jo prebrala, kdajkoli … Priporočam jo tistim, ki radi berejo romane. Želim še več »bralnih plaž«.

**Tia Jančič**

Brala sem knjigo z naslovom Mirujoči umor. To knjigo sem izbrala zato, ker imam rada kriminalke in strašljive stvari. Knjiga je moja last. Branje knjige bom dokončala doma. Bralno plažo bi z veseljem kmalu ponovila.

**Hana Kolednik**

Ko smo imeli na urniku slovenščino, smo se preobuli in iz torb vzeli brisače in knjige. Z učiteljico smo šli pred šolo na našo bralno plažo. Vsak je na svojem prostoru v miru bral svojo knjigo.

**Larisa Stjepič**

Jaz in še dve moji sošolki smo sedle na veliko brisačo. Bila je malo vlažna, a ne mokra, saj je travo prekrivala rosa. Začele smo brati. Imela sem knjigo Ulica svobode, sošolki pa Princeskin dnevnik in Strašljiva družina.

Moja knjiga govori o fantu Gaju, ki je hotel posneti film, a ga vedno nekaj zmotilo.

Ura slovenščine se je hitro končala.

Bralna plaža je zelo zanimiva, še večkrat bi jo obiskala pa tudi pri drugih predmetih bi lahko poskusili z njo.

**Mia Domajnko**

Najprej smo se posedli ali ulegli na brisače. Bral sem knjigo Roalda Dahla Danny, junak sveta. V njej se dogajajo različne stvari, na primer Danny je zelo dober mehanik, star je devet ali deset let, rad popravlja oz. pomaga očetu pri raznih rečeh. Bralna plaža mi je bila super, bilo je toplo.

**Marko Pišek**

Zunaj smo na tleh razgrnili brisače in se zatopili v knjige. Brala sem knjigo Strašljiva družina, sredi zadnjega poglavja me je zmotil učiteljičin glas, da je ure konec. Vživela sem se v knjigo in sem hotela ostati zunaj ter prebrati knjigo, a bi zamudila k naslednji uri. Ta dan mi bo ostal v spominu.

**Klara Stjepič**

Bral sem Tajno društvo PGC. Knjiga je zanimiva. Ko sem jo bral, sem se počutil srečnega. To knjigo sem enkrat že prebral.

**Anes Hadžić**

Brala sem knjigo z naslovom Jaz sem Mina. Knjiga je bila zanimiva, ampak nisem je utegnila prebrati do konca.

**Nina Lorber**

Brali smo eno šolsko uro. Čas je minil zelo hitro. Jaz sem brala knjigo Matilda. Izbrala sem jo zato, ker je bila zanimiva na prvi pogled. Ta izkušnja mi je bila zelo všeč in z veseljem bi jo ponovila.

**Valentina Turk**

Lahko sem se sprostil ob branju knjige. Bral sem knjigo Sovražnik.

**Sašo Kozoderc**

Bilo je mirno in preprosto. Bral sem knjigo Enid Blyton z naslovom Skrivnost tolpe zelene roke. Prebral sem devetintrideset strani.

**Marcel Turk**

Jaz sem bral knjigo Agathe Christie Zavesa. Lepo je bilo brati v senci, na svežem zraku.

**Miha Vaupotič**

Bral sem knjigo Zlati zob, bilo mi je všeč in zabavno.

**Žan Novak**

Bilo je zelo zanimivo, saj smo bili v naravi. Brala sem knjigo Ljubezen ali ples avtorice Kaje Klemenčič. Knjiga govori o dekletu, ki se zaljubi v fanta Roka. Skupaj sta odšla na zmenek in tudi postala par. Ampak ona je veliko trenirala ples in zato je pogosto zamujala na zmenke. Nekega dne se je Rok tega naveličal in ji rekel, naj izbere med njim ali plesom. Izbrala je ples. Bila je tako obupana, da si je pričela rezati žile. Pristala je v bolnišnici. Tam sta se z Rokom tudi pobotala.

**Neja Vogrinc**

S Sašem sva se ulegla na brisači na šolsko potko, saj je bila trava še mokra. Bral sem Pet prijateljev.

**Tadej Čuš**

Bralna plaža se mi je zdela zelo super in bilo je zabavno. Brala sem knjigo z naslovom Cica v metroju.

**Laura Jeza**

**8. RAZRED**

Šli smo v naravo in brali knjigo, ki smo jo izbrali sami. Brala sem knjigo Krive so zvezde. Govori o šestnajstletni punci, ki ima raka. Mama jo prisili, da obiskuje podporno skupino, kjer spozna fanta, v katerega se zaljubi. Skupaj preživljata veliko časa. Fant na koncu umre.

Uživam v branju, zato mi je všeč, da to počnemo tudi v šoli. Komaj čakam na naslednjič.

**Pia Lobenwein, 8. b**

Dnevi na plaži so čudoviti, še lepši postanejo, če imaš knjigo v roki. V petek smo se skupaj z učiteljicami odpravili »na plažo«. Seveda nismo šli na pravo plažo, a ko so me božali nežni sončni žarki in ko mi je nežen veter šepetal v uho, sem se počutila, kot da sem na plaži. Brala sem knjigo Tista noč. V branje sem se vživela in se počutila kot petnajstletnica. Škoda je le, da smo brali le eno šolsko uro. Upam, da bo takih čudovitih ur še več.

**Kaja Gojkošek, 8. b**

Ko nam je učiteljica povedala, da bomo brali na plaži, sem bil vesel, čeprav ne berem rad. Na koncu le ni bilo tako »brezveze«.

**Luka Pišek, 8. b**

Sedeli smo na zunanjih klopeh in brali. Branje na plaži mi je bilo všeč, ker sem lahko prebirala svojo najljubšo knjigo. Uro smo posvetili branju, saj si vzamem premalo časa zanj.

**Jan Vindiš, 8. a**

Kot bi bili na plaži. Jaz sem bral knjigo Čarovnica Lilly, Domen pa Kapitana Gatnika. Domnu se je moja knjiga zdela zanimivejša kot njegova, zato sva ju menjala. Prebral sem polovico Kapitana Gatnika. Bilo mi je všeč in zabavno.

**Jure Gerečnik, 8. b**

Prinesla sem knjigo Eleanor &Park. Začela sem jo brati, zato je bilo toliko bolj zanimivo. S prijateljicami smo se odpravile pod hrast pred šolo. Vzele smo brisače in jih razprostrle eno poleg druge. Zunaj je sijalo sonce, zato smo sedle v senco hrasta, kar pa ni bila najboljša odločitev, saj je vsake toliko časa padel želod z drevesa.

Bilo je boljše, kot da bi brali v učilnicah, saj smo bili na svežem zraku in smo lahko sedeli, kot smo želeli. Bilo je zabavno.

**Ema Hvalec, 8. a**

Bilo je bolj sproščeno kot navadni pouk. Brala sem knjigo Vse, vse. Take ure so veliko bolj zanimive kot pouk v učilnici. Gospa učiteljica nas je med branjem fotografirala. S prijateljicami smo se včasih tudi malo nasmejale, saj so na nas padali želodi.

Moja knjiga je pripovedovala o deklici Madeline, ki je bila alergična na veliko stvari, zato ni smela iti iz stanovanja. Težave ji je povzročal tudi sosed, s katerim sta se zaljubila, a nista mogla biti skupaj.

**Nika Maroh, 8. a**

Bralno plažo imam rad, saj beremo knjige in smo zunaj. To je dober pouk, saj ne skrbimo za nič, le knjigo je treba vzeti v roke.

Bral sem knjigo o Baudelairovih sirotah, ki so jim v požaru umrli starši. Bral bom še četrti del in upam, da je še več delov, kajti knjiga ima žalosten konec in me zanima, kaj se bo še dogajalo.

**Taš Krajnc, 8. b**

Brala sem knjigo Z ljubeznijo, Simon. Knjiga je napisana v najstniškem jeziku, zato je zanimiva. Bilo je zabavno, saj me branje v naravi sprošča. Po eni šolski uri smo pospravili brisače in knjige ter odšli nazaj v šolo.

**Nika Božičko, 8. b**

Veselil sem se bralne plaže, ker nismo sedeli v učilnici. Bral sem Pet prijateljev v pasti. Knjiga je predvsem avanturistična. Definitivno je bilo super.

**Tomaž Šešo Zafošnik, 8. b**

**9. RAZRED**

Izbral sem si knjigo Ronaldo, ki mi je zelo všeč. Želim si še več takšnih ur pouka.

**Nace Lampret, 9. a**

Bilo mi je super, bral sem zelo zanimivo knjigo. Lepo je bilo v naravi.

**Vid Kidrič, 9. b**

Bilo je super, saj sem se sprostila med čudovitimi zvoki narave in branjem knjige Ime mi je Mina, ki jo zelo priporočam, saj ko jo začneš brati, težko nehaš.

**Tia Premužić, 9. b**

Meni je bila bralna plaža odlična, ker ko imaš takšno uro pouka, lahko bereš in uživaš v naravi.

**Kaja Wohlgemut, 9. a**

Moji vtisi z bralne plaže so lepi in sem tukaj zelo užival; bilo je tiho in mirno, popolno za branje. Pa še vreme je bilo lepo.

**Blaž Bogdan, 9. b**

Bralna plaža mi je zelo všeč, saj se na njej sprostiš in tako odklopiš vse svoje skrbi in misli.

**Nika Lozinšek, 9. b**

Ko smo brali, smo poskusili doživeti občutek plaže, šumenje morja, rahel vetrič in oglašanje galebov. Osupljivo je bilo to, da smo bili zelo zbrani pri branju in se učiteljice niso jezile na nas.

**Živa Gabrovec, 9. b**

Brala sem knjigo Zastrupljene besede pisateljice Maite Carranza. Knjiga govori o štiri leta zaprtem dekletu Barbari, ki jo ugrabi oziroma zapre oče, ki je zaljubljen vanjo. Knjiga je napeta in zanimiva.

S sošolkami smo na bralni plaži delile zanimive odlomke iz knjig. Bilo je lepo, saj zanimivost deliš s sočlovekom.

**Rozalija Lia Muršec, 9. b**